**A diplomamunka és a diplomavédés tartalmi és formai követelményei**

**a Debreceni Egyetem**

**Településmérnöki MSc szakán**

**A diplomamunka terjedelme:**

A diplomamunka betűtípusa Times New Roman, Arial Narrow vagy Arial (vagy hasonló helykitöltésű), folyó szövegben 12 pontos, sorköz: 1,5 sor. Minimális oldalszám: 60; maximális oldalszám: 120 (nyomtatott mellékletekkel együtt). A diplomamunka kötelező része a DVD melléklet, amelynek tartalmaznia kell a diplomamunkát elektronikus változatban és emellett tartalmazhat kiegészítő csatolmányt is a diplomamunkához (pl. tervlapok; poszterek; slide előadás – amennyiben már elkészült, de legkésőbb elektronikusan meg kellene küldeni a Tanszék adminisztrációjára a csmoni@eng.unideb.hu email címre 2022. június 10. (péntek) 12 óráig; numerikus vizsgálatok részletes eredményeit, stb.).

**A diplomamunkának tartalmaznia kell:**

* Az elvégzendő feladatok leírását tartalmazó feladatkiírást (a diplomamunka kiírás érdemi része) – Diplomaterv kiírás.
* Egy-egy oldalas magyar és angol nyelvű összefoglalót.
* Az elvégzett feladatok tartalomjegyzékét és iratanyagát, továbbá számítási mellékleteit, adathordozóit (CD). Tervezés jellegű feladat esetén előkészítő tanulmány, kutatási feladat esetén szakirodalmi áttekintés - ennek a fejezetnek a részaránya - tipikus esetben - nem lehet nagyobb a teljes diplomamunka kb. 30%-nál.
* Tervek esetén a tervjegyzéket a csatolt tervmellékletekkel.
* A diplomatervezés konzulensi naplóját, amelynek kötelezően tartalmaznia kell a diplomamunka esetleges feladat-módosulásait, a rész-teljesítések igazolását, a konzulensek által kijelölt konkrét részfeladatokat,
* Irodalomjegyzéket.
* A diplomamunka felsorolt tartalmi részeit 1 eredeti példányban beköttetve és 1 elektronikus (DVD) példányban kell összeállítani. A tanszék a nyomtatott példányt a diplomavédést követően automatikusan visszaadja. A fedőlapon szerepeljen a DIPLOMAMUNKA felírat, a jobb alsó sarokban a hallgató neve és a beadás éve. A gerincen legyen felírva a hallgató neve és a beadás éve.
* A tanszék a diplomamunkákat, kezelhetőségi megfontolások alapján, csak elektronikus formában (DVD-n) tárolja. A bekötött példányt a Jelölt védés után automatikusan visszakapja.
* **A DVD lemeznek tartalmaznia kell (mindent pdf formátumban!):**
* **A diplomatervet teljes terjedelmében**
* **Minden mellékletet (számítási részek, tervek, …)**
* **1 oldalas Összefoglaló magyar és angol nyelvű szkennelt változatát**
* **A kiadott Diplomaterv kiírás szkennelt változatát**
* **A Plágium nyilatkozat szkennelt változatát**
* **Titoktartási megállapodás szkennelt változatát – amennyiben van!**
* **A Konzultációs napló szkennelt változatát**
* **A külső témavezető bírálat szkennelt változatát – amennyiben van!**
* Az elektronikus formában beadott diplomatervnek teljes egészében azonosnak kell lennie a papír alapúval. Ez vonatkozik a tartalmi részben felsorolt összes elemre (diplomakiírás, feladatkiírás, tervek, diplomatervezési munkanapló, ...). Amennyiben a Tanszék eltérést észlel, úgy azt az értékelésben figyelembe veszi.
* A preferált fájlformátumok: Word (doc; docx); Excel (xls), MathCad (mcd), AutoCad (dwg, dxf), Adobe (pdf).
* A diplomatervekhez/tanulmányokhoz a Tanszék egy egyoldalas összefoglalót kér Jelöltektől magyar és angol nyelven. Az összefoglaló word formátumú, mely adiplomafeladat főbb paramétereit ismerteti. Ezeket a rövid összefoglalókat a Tanszék kereshetővé teszi egy alkalmas szerveren.

**Diplomavédés:**

A hallgató diplomavédésen ismerteti diplomatervének témáját, kitér az azzal kapcsolatos előtanulmányokra, elemzésekre. Részletesen ismerteti a téma feldolgozása során követett koncepcióját, indokolja a választott megoldási módszereket. A hallgatónak a diplomamunka védéséhez szemléltető eszközként **power-point prezentációt** **és 1-2 db** A1 méretű (840 x 594 mm) posztert kell készítenie. (időtartam: **max. 20 perc**). A jelenlévő belső (vagy külső) opponens(ek), - ill. a bizottság titkára – ismerteti(k) bírálataikat, melyre a jelöltnek reagálnia kell. (időtartam: **max. 5 perc**). A diplomaterv elkészítése során szükségessé vált különböző szakági munkákban kompetens vezető oktatók a szakágnak megfelelő észrevételeket tehetnek, illetve komplex jellegű kérdéseket tehetnek föl, melyeket a jelölt köteles megválaszolni. (időtartam: **max. 5 perc**). A védés időtartama – az ismertetés, a kérdések és az azokra adott válaszok együtt – kb. **30 perc**, ennek megfelelően a ppt bemutató diáinak ajánlott száma: max. 20-25 db.